Diari Oficial de la Generalitat Valenciana


Sumari del DOGV 7960, del 18-01-2017 (2016/10706)

RESOLUCIÓ de 25 de novembre de 2016, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aprova la modificació de traçat de la via pecuària Carrerada del Teular del Llonganisser al seu pas pels sectors de sòl urbanitzable est i oest del SNUP-2 del PGOU d'Alcoi.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7960

Data del DOGV
:   18-01-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/10581


Data del document
:   25-11-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 25 de novembre de 2016, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aprova la modificació de traçat de la via pecuària Carrerada del Teular del Llonganisser al seu pas pels sectors de sòl urbanitzable est i oest del SNUP-2 del PGOU d'Alcoi. [2016/10709]  
Antecedents de fet  
1. L'expedient s'inicia formalment com a conseqüència de l'ofici de la directora general de Medi Natural d'11 de març de 2013, derivat de la resolució del conseller de Territori i Habitatge de 2 de febrer de 2007, per la qual s'aprova l'Homologació del SNUP-2 «Cotes Altes» i «Plans parcials sectors est i oest».  
2. En el DOCV núm. 7090, de data 16 d'agost de 2013, es publica la informació pública de la modificació de traçat de la via pecuària Carrerada del Teular del Llonganisser, en el terme municipal d'Alcoi. Expedient número FOMODIFVP/03/2011.  
3. En data 26 d'agost de 2013 i 17 de setembre de 2013, tenen entrada en la Direcció Territorial d'Alacant de la Conselleria d'Infraestructures, Territori i Medi Ambient, al·legacions formulades per la Colla Ecologista La Carrasca.  
4. En data 1 d'octubre de 2013, tenen eixida comunicacions a la Cambra Agrària Provincial, Unió de Ramaders, ASAJA i a la Colla Ecologista La Carrasca per a, si ho consideren oportú, puguen examinar l'expedient i presentar les reclamacions que estimen pertinents.  
5. En data 7 de febrer de 2014, es remet ofici a l'Ajuntament d'Alcoi, adjuntant informe-requeriment de l'Instructor de l'expedient Instructor de l'expedient.  
6. En data 4 d'agost de 2014, l'Ajuntament d'Alcoi presenta en la Direcció Territorial, la documentació requerida respecte a la modificació de traçat.  
7. En data 19 de novembre de 2014, l'instructor de l'expedient redacta informe de caràcter desfavorable relatiu a la documentació aportada.  
8. En data 9 de gener de 2015, el director territorial d'Alacant remet a l'Ajuntament d'Alcoi, notificació del condicionat que falta per complir en el plantejament definitiu de la modificació del traçat de la via pecuària en els dos sectors afectats. Remet també còpia d'aquest escrit a la Colla Ecologista La Carrasca-Ecologistes en Acció, com a contestació a les seues al·legacions presentades a l'agost i setembre de 2013.  
  
9. En data 18 de maig de 2015, té entrada en la Direcció Territorial d'Alacant, nova documentació presentada per l'Ajuntament d'Alcoi de la modificació de traçat.  
10. En data 27 de maig de 2015, l'instructor de l'expedient redacta informe desfavorable per no complir-se els requeriments.  
11. En data 5 de juny de 2015, té eixida ofici de requeriment del cap de la Secció Forestal a l'Ajuntament d'Alcoi, en considerar que es compleixen els tres primers condicionants del requeriment de 9 de gener de 2015, però no el quart requeriment, per la qual cosa es demana que s'aporte determinada documentació, prèviament a la proposta de resolució de la Direcció Territorial.  
12. En data 10 d'agost de 2015, l'Ajuntament d'Alcoi, presenta documentació en la Direcció Territorial d'Alacant d'aquesta Conselleria en relació a la proposta de modificació de traçat.  
13. En data 20 d'agost de 2015, el cap de la Secció Forestal d'Alacant, redacta el següent informe final relatiu a la modificació de traçat de la via pecuària Carrerada del Teular del Llonganisser al seu pas pels sectors de sòl urbanitzable est i oest del SNUP-2 del PGOU d'Alcoi: «A la vista de la documentació annexa que ens presenta l'Ajuntament d'Alcoi (registre d'entrada 34617 de 10.08.2015), en la qual es detallen les mesures per a la restricció del trànsit motoritzat en els plans 07, 11, 07.1, 07.2, 07.3, 07.4, 11.1 i 11.2, presentats el 10 d'agost de 2015, es dóna finalment compliment als condicionants de la Direcció Territorial de 9 de gener de 2015 (registre d'eixida)».  
  
  
«No s'han presentat en data de hui noves al·legacions a l'expedient i tampoc s'ha presentat contestació per part de la Colla Ecologista La Carrasca-Ecologistes en Acció, a l'escrit de 9 de gener de 2015 (registre d'eixida), en què es va respondre a les seues al·legacions».   
En conseqüència, procedeix elevar l'expedient a la Direcció General de Medi Natural i Avaluació Ambiental per a la seua aprovació».  
14. En data 21 d'agost de 2015, el director territorial d'Alacant, tenint en compte tot el que s'ha exposat i de conformitat amb la legislació vigent en matèria de vies pecuàries, proposa l'aprovació de la modificació de traçat de la via pecuària »Carrerada del Teular del Llonganisser» al seu pas pels sectors de sòl urbanitzable est i oest del SNUP-2 del PGOU d'Alcoi, amb les condicions, informes i documents de l'expedient que s'adjunta.  
15. En data 27 d'agost de 2015, el director territorial d'Alacant remet l'expedient a la Direcció General de Medi Natural i d'Avaluació Ambiental, junt amb la proposta d'aprovació.  
16. En data 26 d'octubre de 2015, el cap de la Secció Forestal d'Alacant, remet informe de 5 d'octubre de 2015, de l'instructor de l'expedient, en què indica que en l'expedient remés en data 27 d'agost, no consta el seu informe respecte a l'última documentació presentada per l'Ajuntament, per la qual cosa sol·licita que es torne l'expedient a la Direcció Territorial.  
17. En data 13 d'abril de 2016, el cap del Servei d'Ordenació i Gestió Forestal, remet l'expedient a la Direcció Territorial d'Alacant, a fi que s'elabore l'informe final de l'instructor i, si és procedent, s'elabore nova proposta de resolució o es corrobore la proposta del director territorial de 21 d'agost de 2015, i es remeta novament l'expedient per a la seua resolució.  
18. En data 14 de juliol de 2016, l'instructor de l'expedient redacta l'informe següent:  
De la documentació que es troba en l'expedient es desprén el següent:  
- L'expedient és sotmés a un procés correcte d'informació pública.  
  
- Totes les al·legacions presentades dins del termini són arreplegades i contestades.  
- De tot això resulta un condicionat de quatre punts, necessaris per al correcte condicionament de la via pecuària al nou planejament sense perdre les seues funcions bàsiques.  
- L'Ajuntament i el promotor arrepleguen en el seu planejament les quatre condicions establides.  
- No s'ha presentat en data de hui noves al·legacions o ampliacions de les ja presentades.  
En conseqüència, propose que s'eleve novament l'expedient a la Direcció General de Medi Natural i d'Avaluació ambiental, per a la seua aprovació, si així es considera oportú.  
19. En data 18 de juliol de 2016, la directora territorial d'Alacant, redacta proposta d'aprovació, en què a més del que s'ha arreplegat en aquests antecedents, indica que no s'han presentat en data de hui noves al·legacions a l'expedient, ni tampoc ha hagut contestació per part de la Colla Ecologista La Carrasca-Ecologistes en Acció a l'escrit de 9 de gener de 2015 en què es responia a les seues al·legacions i, que basant-se en el que exposa i de conformitat amb la Llei 3/1995, de vies pecuàries, la instrucció de 13 de gener de 2012, de la Direcció General de Medi Natural sobre vies pecuàries i la Llei 3/2014, de vies pecuàries de la Comunitat Valenciana, proposa l'aprovació de la modificació de traçat de la via pecuària Carrerada del Teular del Llonganisser al seu pas pels sectors de sòl urbanitzable est i oest del SNUP-2 del PGOU d'Alcoi, en les condicions i documents de l'expedient.  
  
20. En data 24 d'octubre de 2016, un tècnic del Servei d'Ordenació i Gestió Forestal, redacta informe en què es considera viable la modificació de traçat, en les condicions i documents de l'expedient i amb una sèrie de condicionants.   
21. En data 24 d'octubre, el cap del Servei d'Ordenació i Gestió Forestal emet informe favorable la modificació de traçat de la via pecuària »Carrerada del Teular del Llonganisser» al seu pas pels sectors de sòl urbanitzable est i pest del SNUP-2 del PGOU d'Alcoi, en les condicions i documents de l'expedient i amb una sèrie de condicionants.  
  
22. En data 25 d'octubre de 2016, el director general de Medi Natural i d'Avaluació Ambiental, proposa que es dicte una resolució, amb una sèrie de condicions.  
23. En data 17 de novembre de 2016, l'Advocacia de la Generalitat en aquesta Conselleria redacta informe en què conclou que és conforme amb el dret l'esborrany de la proposta de resolució objecte de l'informe, i que s'ha d'aprovar la modificació de traçat per resolució de la Conselleria d'Agricultura, Medi Ambient, Canvi Climàtic i Desenvolupament Rural.  
  
Fonaments de dret  
1. La competència per a la resolució d'aquest expedient correspon a la Conselleria d'Agricultura, Medi Ambient, Canvi Climàtic i Desenvolupament Rural, en virtut de que disposa la Llei 3/1995, de 23 de març, de Vies Pecuàries, la Llei 14/2003, de 10 d'abril, de Patrimoni de la Generalitat, i el Decret 7/2015, de 29 de juny, del president de la Generalitat, pel qual es determinen les conselleries en què s'organitza l'Administració de la Generalitat.  
2. El present acte administratiu es regeix pel que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per la Llei 3/1995, de 23 de març, de Vies Pecuàries, per la Llei 14/2003, de 10 d'abril, de Patrimoni de la Generalitat i pel Decret 7/2015, de 29 de juny, del president de la Generalitat, pel qual es determinen les conselleries en què s'organitza l'administració de la Generalitat i el Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural (DOCV 7620 / 22.09.2015).  
  
3. Llei 3/1995, de 23 de març, de Vies Pecuàries.  
4. Ordre de la Conselleria de Medi Ambient, de 16 de febrer de 1993, per la qual s'aprova el Projecte de Classificació de les vies pecuàries del terme municipal d'Alcoi, publicada en el DOGV l'11 de maig de 1993. En aquest projecte es classifica la «Carrerada del Teular del Llonganisser» amb una amplària legal de 37,5 m.  
Vistes la Llei 3/1995, de 23 de març, de Vies Pecuàries, la Llei 30/1992, de 26 de novembre, de 26 de novembre, de Règim Jurídic de les Administracions Públiques i del Procediment Administratiu Comú, la Llei 14/2003, de 10 d'abril, de Patrimoni de la Generalitat Valenciana, la Llei 33/2003, de 3 de novembre, del Patrimoni de les Administracions Públiques i la resta de disposicions concordants, resolc:  
  
  
Primer  
Aprovar la modificació de traçat de la via pecuària «Carrerada del Teular del Llonganisser» al seu pas pels sectors de sòl urbanitzable est i oest del SNUP-2 del PGOU d'Alcoi de conformitat amb la documentació presentada per l'Ajuntament d'Alcoi en data 18 de maig de 2015 i en data 10 d'agost de 2015 i la resta de documents que es troben en l'expedient. S'hauran de complir les condicions següents:  
  
- La via pecuària tindrà la consideració urbanística de xarxa primària i s'integrarà com a passeig o albereda.  
- La via pecuària no computarà com a superfície del sector, ja que no té cap aprofitament lucratiu, ni tampoc com a sòl dotacional als efectes del compliment dels estàndards legals previstos en la legislació urbanística.  
- L'urbanitzador ha de condicionar el passeig o albereda a càrrec de l'actuació urbanística, la gestió posterior correspon a l'Ajuntament d'Alcoi.  
- Els terrenys del traçat modificat de la via pecuària seran rebuts per la Generalitat lliures de càrregues.  
- L'urbanitzador assumirà totes les despeses que genere la modificació de traçat, incloses la posada a disposició dels nous terrenys, les obres d'adequació necessàries, el seu amollonament i senyalització, així com l'atorgament d'escriptures i la seua inscripció lliure de càrregues en el Registre de la Propietat, i qualssevol altres que puguen produir-se, inclosos tributs i taxes derivats de l'expedient de modificació de traçat de la via pecuària o qualssevol altres que siguen necessaris per a això.  
  
Segon  
Desafectar els terrenys de via pecuària objecte de modificació, d'acord amb la documentació que es troba en l'expedient.  
  
Tercer  
Afectar les noves superfícies proposades de la via pecuària, d'acord amb la documentació que es troba en l'expedient.  
  
Quart  
Autoritzar la permuta entre els terrenys desafectats i els proposats, que haurà de formalitzar-se posteriorment per a fer-se efectiva i s'inscriuran en el Registre de la Propietat a favor de la Generalitat com a via pecuària.  
  
Cinqué  
Traslladar l'ordre d'aprovació a l'administració cadastral, en compliment del que preveu el Reial Decret Legislatiu 1/2004, de 5 de març, pel qual s'aprova el Text Refós de la Llei de Cadastre Immobiliari.  
  
  
Sisé  
En aplicació del que disposa la Llei 14/2003, de 10 d'abril, de Patrimoni de la Generalitat, comunicar a la Direcció General de Patrimoni l'aprovació de la modificació de traçat, junt amb la documentació necessària per a la seua constància en l'Inventari General de Béns i Drets de la Generalitat i inscripció en el Registre de la Propietat.  
  
Aquesta resolució serà notificada per la Direcció Territorial d'Alacant als interessats en el present procediment.  
  
Contra la present resolució, que posa fi a la via administrativa, es podrà interposar un recurs de reposició davant de la consellera d'Agricultura, Medi Ambient, Canvi Climàtic i Desenvolupament Rural, en el termini d'un mes, comptat des de l'endemà de la recepció de la present notificació, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
Així mateix, es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació o publicació, de conformitat amb el que preveuen els articles 46 i següents de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que els interessats puguen exercitar qualsevol altre recurs que estimen oportú.  
  
València, 25 de novembre de de 2016.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.